Handwerk: My pienk sakkieDié gehekelde sakkie is geïnspireer deur Orla Kiely se prettige blomontwerpe. (Foto: Met vergunning verskaf deur Idees) Orla Kiely is bekend vir haar ikoniese en prettige ontwerpe en ŉ Kiely-liefhebber sal haar werk oral kan uitken. Sy word nie verniet die “koningin van patrone” genoem nie! Jy hoef egter nie groot bedrae geld op te dok vir ŉ handsak of bykomstigheid met ŉ Orla Kiely-ontwerp nie. Jy kan sommer net ŉ bietjie inspirasie uit haar werk put en jou eie bykomstigheid maak. Dié gehekelde sakkie, geïnspireer deur Orla Kiely se prettige blomontwerpe, is ideaal om jou aan tapisseriehekelwerk bekend te stel. Skuif daardie oumablokkies waarmee jy besig is eers eenkant en probeer iets nuuts. Die tapisseriehekeltegniek is maklik wanneer jy dit onder die knie het. Wees dus maar geduldig as dit jou eerste probeerslag is. Onthou, aanhouer wen! Die patroon vir dié gehekelde sakkie is spesiaal deur Idees-tydskrif beskikbaar gestel aan Maroela Media-lesers. Dit het oorspronklik in Idees se Julie/Augustus 2017-uitgawe verskyn. Vul jou besonderhede hier in om die aanwysings en patroon in PDF-formaat te ontvang.